Den Vest-Sjællandske Avis, 1830-05-15
Da Kongen af Frankerige den 30te April forrettede sin Andagt i Lazaristernes Capel foran den hellige Vincents af Paulas Reliqvier, saa blev han ledsaget af Dauphin og Hertuginden af Berri. Kirken var behængt med carmoisinrøde, Tepper, som vare broderede med gyldne Lilier, hvilke igien afvexlede med Kongekroner og Hs. Majestæts Monogram. Den Helliges Billede var beklædet med en Messeskiorte og en rigt broderet Stola. Hans Hænder laae paa Kors over Brystet og holdt det samme Crusifix, hvormed han formanede Ludvig den 13de paa sin Døds leie. Erkebiskoppen af Paris holdt en Tale til Kongen, hvorpaa denne svarede: Hr. Erkebiskop, i det jeg kommer for at holde min Andagt ved Reliqvierne af en hellig Præst, som var saa vigtig for Menneskeheden, saa er det især mit Ønske, at jeg erholder mine Nationers Lykke ved hans Forbøn. Jeg vil derfor bede ham med Tillid om at foredrage for Gud mit Hiertes alvorlige Bøn, og tvivler ikke paa at hans Forbøn vil snart blive bønhørt. - Virkningen af denne Forbøn vil snart blive aabenbaret; thi man troer at Expeditionen til Algier vil afseile den 5te Mai, i det mindste har Admiral Duperre anmeldt for Krigsministeren, at Flaaden ser seilklar imellem den 6te og 8de. Andre formene, at den først vil kunne afseile den 10de Jndskibelsen forsættes med overordentlig Virksomhed. Dauphin ankom den 28de April om Aftenen til Lyon, hvor han blev modtaget paa det meest glimrende. Den bengalske Jld brændte fra Barrieren til Præfecturets Hotel. Han blev modtaget ved hiin af et Corps unge Folk til Hest, og af en talrig Generalstab; Staden var illumineret om Aftenen og mange private Huse vare prydede med hvide Faner. En uhyre Menneskemasse stimlede sammen for Hotellet, og raabte: Leve Kongen, Leve Dauphin, Den 29de om Morgenen mønstrede Prinsen Garnisonen, og afreiste til Toulon Kl. 9. – Den 29de ankom Greven af Bourmont dertil; men skal ikke være bleven modtaget med megen Enthusiasme. Expeditionen skal allerede have kostet 50 Mill. Franker, som ere dækkede ved det sidste Rotschildske Laan, Moniteuren siger det er usandt, at de 4 Barbareskiske Magter have sluttet Alliance med hinanden, og at Gen. Bourmont har forlangt en Forstærkning af 20000 Mand. - Sultanen skal have forbudt Paschaen af Ægypten paa det alvorligste at blande sig i denne Krig; men i Neapel vil man vide, at det Franske Cabinet skal have communiceret det Neapolitanske Hof, at der er virkelig afsluttet en Alliance imellem Frankerige og Vicekongen om at giøre Ende paa de Barbareskiske Regieringer. - Ligesaadan som det liberale Partie har i Nederlandene begaaet et stort Misgreb ved at forbinde sig med det Jesuitiske, saaledes feiler ogsaa det liberale Partie i Frankerige og skader meget sig selv ved at erklære sig imod Expeditionen imod Algier, hvilket (som en Forfatter siger) ingen uden en Daare og en Fanatiker burde ønske Vanheld og som burde være den meest populaire Expedition over hele Enropa. - Men de Engelske Blade give Stikpiller til den, saaledes har Bladet Times nyelig bemærket: at de Franske finde Behag i at sammenligne deres Afrikanske Expedition med Bonapartes til Ægypten; deres Flaade, sige de, staaer hverken tilbage for den Ægyptiske i Styrke eller i Eqvipering. Kun ønske de vel ikke at Sammenligningen skal udvides til Resultaterne for den Franske Marine (Slaget ved Abukir). Hvad Jnterressen for denne Expedition angaaer saa kan den dog slet ikke sammenlignes med den Ægyptiske, som saavel ved Hemmeligheden af dens Bestemmelse, som ved sin Chefs Charakteer, opvakte den overordentligste Sensation i enhver Krog af Europa. Vistnok er det en ugunstig Omstændighed for den Afrikanske Expedition i Sammenligning med den Ægyptiske, at man i Algier saa godt veed i Forveien dens Ankomst og kan forberede sig paa den.